**macOS** (tidligere **OS X** og **Mac OS X**) er en serie operativsystemer utviklet av Apple for selskapets Macintosh-maskiner, først PowerPC-baserte, senere Intel x86-baserte. macOS etterfulgte det opprinnelige Macintosh operativsystemet Mac OS. Systemet ble lansert den 24. mars 2001, og finnes per 2021 i versjon 11.2.3. macOS er et Unix-basert flerbrukersystem med et grafisk brukergrensesnitt, med opprinnelse fra NeXTSTEP/OPENSTEP og BSD.

Historie
--------

Etter Mac OS 9 var det klart at Macintoshplattformen trengte et mer moderne operativsystem for å holde følge med den rivende utviklingen innenfor informasjonsteknologien. Apple bestemte seg for å ikke bygge videre på det allerede eksisterende operativsystemet, og i 1996 overtok derfor Apple selskapet NeXT og deres system OPENSTEP. Samtidig gikk NeXT-lederen og Apple-grunnleggeren Steve Jobs tilbake til Apple. OPENSTEP ble kjernen i Apples nye operativsystem OS X.

Den første utgaven, Mac OS X 10.0 Cheetah som kom i mars 2001, ble ingen stor suksess. Systemet var tregt og ustabilt, og hadde lite programvare tilgjengelig. Med  Mac OS X 10.1 Puma i september samme år ble noen av problemene løst, men det var ikke før med OS X 10.2 Jaguar (sluppet august 2002) at OS X ble modent.

Mac OS X 10.3 Panther kom i oktober 2003, med mange nye funksjoner. I april 2005 kom Mac OS X 10.4 Tiger. Mac OS X 10.5 Leopard ble lansert 26. oktober 2007, og har over 300 nye funksjoner. Fra versjon 10.4.6 fikk Mac OS X Tiger støtte for Intelprosessorer, i tillegg til en utgave for PowerPC, Apples tidligere maskinvareplattform.

Arkitektur
----------

En oversikt over arkitekturen i macOS
Fra et brukersynspunkt består macOS av fire nivåer: Darwin, undersystemet for grafikk, applikasjonsomgivelsene og brukergrensesnittet Aqua.

### Darwin

Darwin er det nederste nivået i modellen, og består av en «grunnmur» bygget på den åpne UNIX-varianten BSD. Darwin tar seg av kjerneoppgavene til operativsystemet, som minnebeskyttelse, minnehåndtering, filsystemet, nettverksfunksjonalitet og drivere til maskinvare.

### Grafikkundersystemet

Undersystemet for grafikk tar seg av hva som vises på skjermen. Grafikksystemet er inndelt i tre deler. Quartz er et miljø for 2D-grafikk, og støtter Adobes PDF-format. Open GL er en standardisert plattform for å utvikle 2D- og 3D-applikasjoner. QuickTime tar seg av multimediaavspilling, slik som video, lyd og animasjoner samt tekst.

Undersystemet for grafikk er også vindustjeneren til macOS, og tar seg dermed av å gi de forskjellige applikasjonene egne vinduer. Det sørger også for at forskjellige hendelser (som for eksempel input fra brukeren) når riktig applikasjon.

### Applikasjonsmiljøet

Cocoa er et objektorientert rammeverk for applikasjoner skrevet spesielt for macOS. Cocoa-applikasjoner skrives i programmeringsspråket objective-C.

Et annet rammeverk for applikasjoner i macOS er Carbon. Carbon gjør det lett å skrive om programmer skrevet for System 9 over til OS X/macOS, da 70% av programmeringsgrensesnittet er felles. Slik kan programmer egentlig skrevet for System 9 kunne ta i bruk OS Xs avanserte funksjoner.

Java har god støtte i macOS. På tross av Javas plattformuavhengighet vil utseendet til Javaapplikasjoner være tilnærmet det samme som for Cocoaapplikasjoner, selv om Javaprogrammer bruker GUI-biblioteket Swing.

Gamle applikasjoner skrevet for System 9 kan også kjøres side ved side med nye applikasjoner i OS X uten at det gamle systemet må emuleres, gjennom miljøet Classic. Dette gjøres ved at en instans av System 9 kjøres samtidig som OS X kjører. Applikasjoner som kjører i Classic vil utseendemessig bryte med OS X-applikasjonene.
Classic virker ikke på G5 eller Intel-Macer.[*bør utdypes*]

### Aqua

Aqua er det grafiske brukergrensesnittet i macOS. Det bruker det underleggende grafikksystemet til å lage ikoner, effekter og menyer. Aqua gir vinduene et utseende som minner om børstet metall, der knapper «synker» inn i omgivelsene. Knappene som kontrollerer vinduene er sirkulære og fargede (grønne, gule og røde). Aqua har også en dokk som brukes til å starte applikasjoner, i motsetning til andre grafiske brukergrensesnitt som ofte bruker en start-meny.

Programvare
-----------

### Programvare som følger med operativsystemet

* Finder – er et dataprogram for filnavigering i Mac OS.
* Dashboard – et program som kan widgeter
* Adressebok – et program for lagring av kontaktinformasjon
* Automator- program for å lage arbeidsflyter
* DVD-spiller – avspillingsprogram for DVD-filmer
* Kalender (tidligere kalt iCal) – kalenderprogram
* iChat – Apples IM-klient med støtte for AIM-nettverket
* iSync – synkroniseringstjeneste mellom håndholdte enheter og Mac, eller Internett og Mac
* iTunes – digitalt musikkarkiv med støtte for online-kjøp av musikk.
* Mail – e-postprogram med støtte for blant annet S/MIME og filtrering av uønsket e-post
* Preview – et program for rask visning av ulike filformater, deriblant PDF
* Safari – Apples egenutviklet nettleser
* X11 for macOS – et komplett X Window System for å kjøre X11-baserte programmer
* Grapher er en grafisk kalkulator med mulighet for 2D- og 3D-grafer
* Photo Booth et program for å ta bilder med iSight med effekter

Versjoner av macOS for Mac
--------------------------

### Mac OS X 10.0 (Cheetah)

Utdypende artikkel: Mac OS X 10.0 Cheetah

* 10.0 Cheetah ble lansert (24. mars 2001)

### Mac OS X 10.1 (Puma)

Utdypende artikkel: Mac OS X 10.1 Puma

* 10.1 Puma ble lansert (25. september 2001)
	+ Raskere 3D (OpenGL 20% raskere)
	+ Image Capture for å hente bilder fra tilkoblete enheter f.eks. kamera
	+ Bedre støtte CD og DVD brenning
	+ Bedre støtte av printere (200 printers støttet)
	+ Forbedrett ytelse i hele systemet

### Mac OS X 10.2 (Jaguar)

Utdypende artikkel: Mac OS X 10.2 Jaguar

* Jaguar OS X ble lansert (24. august 2002)
	+ Bedre støtte for Windows-nettverk
	+ Quartz Extreme grafikkmotoren.
	+ Rendezvous nettverksdeling.
	+ En ny og oppdatert Finder
	+ iChat, et nytt snakkeprogram til AIM-nettverket.
	+ Generelle ytelsesforbedringer.

### Mac OS X 10.3 (Panther)

Utdypende artikkel: Mac OS X 10.3 Panther

* Panther OS X ble lansert (24. oktober 2003)
	+ Enda en oppdatert Finder
	+ Exposé
	+ Raskt brukerbytte
	+ Forbedret støtte for Windows-nettverk
	+ Filevault, kryptering på filnivå.

### Mac OS X 10.4 (Tiger)

Utdypende artikkel: Mac OS X 10.4 Tiger

* Tiger OS X ble lansert (29. april 2005). Tiger inneholder mer enn 200 nye funksjoner, her er noen av dem:
	+ 64 bit
	+ «Smarte kataloger» -drevet av Spotlight.
	+ API for å lage filter for å gjengi bilder/video (via GPU)
	+ Oppdatert iChatAV med støtte for tre samtidige videokonferanser
	+ Dashboard som gir brukeren tilgang til nyttige småprogrammer direkte på skrivebordet
	+ Oppdatert versjon av Safari med støtte for RSS
	+ Støtte for intel prosessorer

### Mac OS X 10.5 (Leopard)

Utdypende artikkel: Mac OS X 10.5 Leopard

* 10.5 Leopard ble lansert den 26. oktober 2007. Leopard inneholder mer enn 300 nye funksjoner, her er noen av dem:
	+ Oppdatert Finder.
	+ Raskere og bedre Spotlight (søkefunksjon).
	+ Spaces, mulighet for å ha mange arbeidsflater/skrivebord av gangen.
	+ Time Machine, et program som tar automatisk sikkerhetskopiering av hele maskinen og finne tilbake i gamle filer.
	+ Boot Camp gjør det mulig å ha dualboot to operativsystemer.
	+ Oppdatert Dock (Startlinjen i OS X).
	+ Ny Front Row med samme utseende som Apple TV.
	+ Ny Apple mail med funksjoner som notater og «å gjøre»-lister.

### Mac OS X 10.6 (Snow Leopard)

Utdypende artikkel: Mac OS X 10.6 Snow Leopard

Mac OS X 10.6 ble lansert 28. august 2009. I 10.6 har Apple fokusert på fart og stabilitet fremfor utseendet. Derfor har versjonen fått navnet Snow Leopard.

Mer informasjon på hjemmesiden

### Mac OS X 10.7 (Lion)

Utdypende artikkel: Mac OS X 10.7 Lion

Mac OS X 10.7 ble lansert 20. juli 2011. Apple presenterte denne på en pressekonferanse ved navn «Back to the Mac» 20. oktober 2010. I denne versjonen valgte Apple å hente inn funksjonalitet fra iOS, operativsystemet som brukes på iPad, iPhone og iPod touch.

### OS X 10.8 (Mountain Lion)

Utdypende artikkel: Mac OS X 10.8 Mountain Lion

OS X 10.8 ble lansert 25. juli 2012. Fra og med denne versjonen droppet Apple «Mac» fra navnet på operativsystemet.

### OS X 10.9 (Mavericks)

Utdypende artikkel: Mac OS X 10.9 Mavericks

OS X 10.9 ble lansert 22. oktober 2013.

### OS X 10.10 (Yosemite)

OS X 10.10 ble annonsert på World Wide Developer Conference 2. juni 2014 og gjort tilgjengelig som en gratis oppdatering via App Store 16. oktober 2014.

### OS X 10.11 (El Capitan)

OS X 10.11 El Capitan ble lansert 30. september 2015.

### macOS 10.12 (Sierra)

macOS 10.12 Sierra ble lansert 20. september 2016.

### macOS 10.13 (High Sierra)

macOS 10.13 High Sierra ble annonsert på World Wide Developer Conference 5. juni 2017, og ble lansert 25. september. Blant endringene er det nye filsystemet APFS, som nå brukes som standard.

### macOS 10.14 (Mojave)

macOS 10.14 Mojave ble annonsert på Apples World Wide Developer Conference (WWDC) 4. juni 2018.

### macOS 10.15 (Catalina)

macOS 10.15 Catalina ble for første gang vist frem 3. juni 2019 under WWDC. Catalina ble lansert til offentligheten 7. oktober 2019. Oppdateringen er navngitt etter Santa Catalina Island.

### macOS 11.0 (Big Sur)

macOS Big Sur (versjon 11.0) ble lansert 22. juni 2020. Versjonen er navngitt etter Big Sur i California, og innebærer en stor designoppdatering.

### macOS 12.0 (Monterey)

macOS Monterey (versjon 12.0) ble lansert 25. oktober 2021. Versjonen er navngitt etter Monterey Bay i California. Dette er den 18. store oppdateringen av macOS.

### macOS 13 (Ventura)

macOS Ventura ble kunngjort 6. juni 2022 under hovedtalen i Apple-arrangementet WWDC22. Den første offentlige beta-versjonen ble utgitt 11. juni 2022. og endelig lansering er forventet til oktober 2022. macOS Ventura introduserer Stage Manager, en ny og valgfri vindusbehandling, Continuity Camera, et program som lar Mac-brukere bruke sin iPhone som webkamera, og flere andre nye funksjoner.

### macOS 14 (Sonoma)

macOS Sonoma ble presentert 5. juni 2023 på WWDCs Keynote og lansert 26. september 2023.

macOS Server
------------

Utdypende artikkel: macOS Server

macOS for iPhone, iPod touch og iPad
------------------------------------

Utdypende artikkel: iOS

Apples iPhone, iPod touch og iPad kjører en egen versjon av macOS, beregnet til å være på ca. 700 MB. Denne nedskalerte versjonen het før iPhone OS, men siden dette operativsystemet også brukes i iPod Touch og iPad, valgte Apple i 2010 å skifte navnet til iOS.

macOS for Apple TV
------------------

Utdypende artikkel: tvOS

Førstegenerasjons Apple TV kjørte på en plombert versjon av Mac OS 10.4.7. Andregenerasjons og senere utgaver av Apple TV benytter en tilpasset utgave av iOS som operativsystem, kalt tvOS.

Språk
-----

macOS kommer i 39 språk i pakken. Det er ikke mulig å installere flere språk i miljøet, men tredjeparts programvare kan inkludere så mange språk de selv ønsker så lenge språket har en standardisert to-bokstavs språkkode. Norsk er eneste nordiske ikke-minoritetsspråk som ikke kommer med støtte for stavekontroll.

macOS er tilgjengelig på følgende språk:

* Arabisk
* Dansk
* Engelsk (Australia)
* Engelsk (Storbritannia)
* Engelsk (USA)
* Finsk
* Fransk (Frankrike)
* Fransk (Canada)
* Gresk
* Hebraisk
* Hindi
* Islandsk
* Italiensk
* Japansk
* Katalansk
* Kinesisk (Forenklet)
* Kinesisk (Tradisjonell)
* Koreansk
* Kroatisk
* Malayisk
* Nederlandsk
* Norsk (Bokmål)
* Polsk
* Brasiliansk portugisisk
* Portugisisk (Portugal)
* Rumensk
* Russisk
* Slovakisk
* Spansk (Spania)
* Spansk (Latin-Amerika)
* Svensk
* Thai
* Tsjekkisk
* Tyrkisk
* Tysk
* Ukrainsk
* Ungarsk
* Vietnamesisk

Fra og med Mac OS 10.7 støtter tilgjengelighetsrammeverket VoiceOver (for funksjonsreuserte) norsk høytlesning og skjermlesning.

Referanser
----------

1. ↑  .
2. ↑  «Apple MacOS Sierra review». *CNET*. 20. september 2016. Besøkt 30. januar 2017.
3. ↑  «Apple officially renames Mac OS X to OS X, drops the 'Mac'». *The Verge*. 16. februar 2012. Besøkt 24. september 2015.
4. ↑  «Apple Releases macOS Big Sur 11.2.3 With WebKit Security Fix». *MacRumors* **(engelsk)**. Besøkt 24. mars 2021.
5. ↑  «macOS High Sierra now available as a free update». *Apple Newsroom* **(engelsk)**. Besøkt 5. juni 2018.
6. ↑  «macOS Catalina». *Apple inc.* **(engelsk)**. Besøkt 4. juni 2019.
7. ↑
8. ↑  Fathi, Sami (7. september 2022). «Apple Confirms iPadOS 16 and macOS Ventura to Launch in October». MacRumors.
9. ↑  «macOS – Slik oppgraderer du». *Apple (Norge)* **(norsk)**. Besøkt 24. mars 2021.
10. ↑  «Stavekontroll i Mac OS 10.6 på norsk». Mac1. Besøkt 18. juni 2011.
11. ↑  «New Features in Mac OS 10.7». Apple Inc. Besøkt 18. juni 2011.

Eksterne lenker
---------------

* (en) Offisielt nettsted Rediger på Wikidata

* (en) MacOS – kategori av bilder, video eller lyd på Commons Rediger på Wikidata
* (no) Apples informasjonsside om macOS

  


| * v
* d
* r
macOS |
| --- |
| Versjoner av macOS | 
* Cheetah
* Puma
* Jaguar
* Panther
* Tiger
* Leopard
* Snow Leopard
* Lion
* Mountain Lion
* Mavericks
* Yosemite
* El Capitan
* Sierra
* High Sierra
* Mojave
* Catalina

 | macOS wordmark |
| **Programmer i macOS** | 
* Adressebok
* Automator
* Kalkulator
* Chess
* Dashboard
* Dictionary
* DVD-spiller
* Mission Control
* Finder
* Fontbok
* Front Row
* Kalender
* iChat
* Image Capture
* iSync
* iTunes
* Mail
* Photo Booth
* Preview
* QuickTime Player
* Safari
* Spaces
* Huskelapper
* Systemvalg
* TextEdit
* Time Machine

 |
| **Verktøy** | 
* Aktivitetsmonitor
* AirPort-verktøy
* Lyd- og MIDI-oppsett
* Boot Camp-assistent
* Bluetooth-filutveksling
* ColorSync-verktøy
* Konsoll
* Digital fargemåler
* Oversikt
* Katalogverktøy
* Diskverktøy
* Grab
* Grapher
* Nøkkelringtilgang
* Overføringsassistent
* Nettverksverktøy
* ODBC-administrator
* Podcastopptaker
* RAID Utility
* Oppsettassistent
* Systemprofil
* Terminal
* VoiceOver Utility
* X11

 |
| **Teknologier** | 
* AppleScript
* Aqua
* Bonjour
* Boot Camp
* CDSA-sikkerhetsarkitekturen
* Cocoa
* Carbon
* Java
* ColorSync
* Core Animation
* Core Audio
* Core Image
* Core Video
* H.264
* Inkwell
* OpenGL
* PDF
* Quartz Extreme
* QuickTime 7
* 64-bits databehandling
* Spotlight
* Synkronisering
* Unicode 4
* Særlige behov-funksjonaliteten
* UNIX
* Støtte for eksterne USB- og FireWire-enheter
* Xgrid

 |
| **Utvikling** | 
* Xcode 3 IDE
* Interface Builder 3
* Instruments
* Dashcode
* AppleScript Studio
* Automator
* Shark
* GCC-kompilerer og -verktøysett
* DTrace
* Komplett Java JDK
* Apache vevtjener
* AppleScript
* Ruby
* Ruby on Rails
* Python
* Perl
* PHP
* SQLite

 |

| * v
* d
* r
Apples programvare |
| --- |
| **OS:** | 
* Mac OS X
	+ Cheetah
	+ Puma
	+ Jaguar
	+ Panther
	+ Tiger
	+ Leopard
	+ Snow Leopard
	+ Lion
	+ Mountain Lion
	+ Mavericks
	+ Yosemite
	+ El Capitan
* iOS
* Watch OS

 |
| **Forbruker:** | 
* iLife
* iWork
* MobileMe

 |
| **Freeware:** | 
* iTunes
* Safari
* QuickTime Player
* Apple Music

 |
| **Pro**: | 
* Aperture
* Final Cut Pro
* Logic Pro
* Shake

 |
| **Server:** | 
* Apple Remote Desktop
* Mac OS X Server
* WebObjects
* Xsan

 |

| * v
* d
* r
Unix og Unix-lignende operativsystemer |
| --- |
| 
* *386BSD*
* Android
* *Australian Unix Share Accounting Method (AUSAM)*
* *A/UX*
* AIX
* *BSD*
* *CB UNIX*
* *Coherent*
* Chrome OS
* Darwin
* *Domain/OS*
* DragonFly BSD
* *DYNIX*
* Dyson
* *Forsknings-Unix (UNIX versjon 6, UNIX versjon 7)*
* FreeBSD
* GNU Hurd
* HP-UX
* *Idris*
* iOS
* *IRIX*
* Illumos
* Inferno
* *IS/1*
* Linux
* *IS/3*
* *LOCUS 845*
* *LSI UNIX (LSX)*
* LynxOS
* Mac OS X
* Minix
* *MERT/UNIX/RT*
* NetBSD
* *Nexenta OS*
* *NeXTSTEP*
* OpenBSD
* *OpenSolaris*
* *OpenSolaris for System z*
* *PC-UX*
* *PC-UX/V*
* Plan 9
* *PWB/UNIX*
* QNX
* SCO UNIX/SCO Open Desktop/SCO OpenServer
* *SINIX*
* Solaris
* *SPARC64/OS*
* *Sprite*
* *SunOS*
* *System III*
* *System V*
* *TUNIS*
* *Tru64*
* *Ultrix*
* UNICOS
* *UNIX/32V*
* *UnixWare*
* *Venix*
* *Xenix*

 |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** BIBSYS **·** VIAF **·** GND **·** LCCN **·** BNF **·** BNF (data) **·** SUDOC **·** NKC
 |